หุ้น,น้ำมันสหรัฐปิดลบ/ทองคำบวก
หุ้นดาวโจนส์ปิดลบ 39.11 จุดด้านราคาน้ำมันลดลง 71 เซนต์ ขณะที่ทองคำ บวก 5.90 ดอลลาร์
1 ก.ย. 2564

ดัชนีเฉลี่ยอุตสาหกรรมดาวโจนส์ปิดที่ 35,360.73 จุด ลดลง 39.11 จุด หรือ -0.11% ดัชนี เอสแอนด์พี 500 ปิดที่ 4,522.68 จุด ลดลง 6.11 จุด หรือ -0.13% ดัชนี แนสแดค ปิดที่ 15,259.24 จุด ลดลง 6.65 จุด หรือ -0.04%ดัชนีดาวโจนส์ตลาดหุ้นนิวยอร์กปิดลบเมื่อวันที่ 31 ส.ค. ถูกกดดันจากการร่วงลงของหุ้นกลุ่มพลังงาน และกลุ่มเทคโนโลยี ขณะที่นักลงทุนจับตาการเปิดเผยตัวเลขจ้างงานนอกภาคเกษตรของสหรัฐในวันศุกร์นี้สัญญาน้ำมันดิบเวสต์เทกซัส อินเตอร์มีเดียต หรือไลต์สวีตครูด งวดส่งมอบเดือนตุลาคม ลดลง 71 เซนต์ ปิดที่ 68.50 ดอลลาร์ต่อบาร์เรล ด้านเบรนต์ทะเลเหนือลอนดอน งวดส่งมอบเดือนตุลาคม ลดลง 42 เซนต์ ปิดที่ 72.99 ดอลลาร์ต่อบาร์เรล ได้รับแรงกดดันจากคาดการณ์ที่ว่า กลุ่มประเทศผู้ส่งออกน้ำมัน (โอเปก) และชาติพันธมิตร หรือโอเปกพลัส จะตัดสินใจเพิ่มกำลังการผลิตน้ำมันในการประชุมวันนี้ นอกจากนี้ การชะลอตัวของภาคการผลิตจีนยังส่งผลให้นักลงทุนวิตกกังวลเกี่ยวกับความต้องการใช้น้ำมันในประเทศจีนราคาทองคำโคเม็กซ์งวดส่งมอบเดือนธันวาคม เพิ่มขึ้น 5.90 ดอลลาร์ ปิดที่ 1,818.10 ดอลลาร์ต่อออนซ์